da en da nl ca da da de es da da en da da da en da da da de da da de da da da da da da da da da da en da da da da de en de en en da en en en en en en en nb it en nn da nb da de nb da da de da da da nl da en da da es nl da
Nye produkter: Doro Watch og Doro Tablet skal skabe mere livskvalitet hos seniorsegmentet | Doro
Lanceringen af det nye smartwatch, Doro Watch, og den seniortilpassede tablet, Doro Tablet, giver seniorer adgang til moderne teknologi, uden at gå på kompromis med et brugervenligt design.
København, 5. september 2022 – Det anerkendte seniortechbrand, Doro, der i årevis har været markedsleder for specialdesignede telefoner til seniorsegmentet, er nu klar med to nye seniorprodukter, der vil gøre det nemmere for ældre at følge med den digitale udvikling.
Det nye Doro Watch er specialdesignet til seniorsegmentet for at give den bedste brugeroplevelse, fra uret tændes første gang, til de forskellige funktioner skal udforskes og benyttes i hverdagen. Doro’s særlige DNA kan mærkes på hele produktet, som blandt andet kommer med en klar skærm med stor tekst og tydelige ikoner og et enkelt navigationssystem, som er skabt til at understøtte de eventuelle udfordringer, der kan følge med seniortilværelsen. Doro Watch kan give notifikationer på alarmer, opkald, beskeder, kalenderinvitationer og aktiviteter, hvilket giver seniorerne en hjælp til at opnå både struktur og livskvalitet i hverdagen.
For ekstra tryghed har Doro Watch en tryghedsknap, der, i forbindelse med en Doro 8110 smartphone, kan bruges til at tilkalde hjælp fra udvalgte personer. Dette giver en ekstra tryghed i hverdagen, da hjælpen altid er nær. Ejer man ikke en Doro 8110, kan Doro Watch aktivere ”Find min telefon”- funtionen på iOS eller Android-enheder, samt Doro’s øvrige smartphones.
Det nye Doro Watch skal være med til at inspirere ældre til at holde sig aktive. Uret kommer med aktivitetstracking og kan måle brugerens sundhed på flere parametre, herunder antal skridt, træningspas, hjerterytme, blodiltning, søvn og mere. Den tilhørende app til Doro Watch, Doro Companion er kompatibel med iOS og Android-telefoner, hvilket gør Doro Watch relevant for alle seniorer – også dem, der ikke ejer et andet Doro-produkt.
Den nye Doro Tablet er skabt med et brugervenligt design, der tilbyder seniorer en let overgang til tablet-oplevelsen, uden at gå på kompromis med funktionerne. Tablettens skærm er i høj opløsning, med store funktionelle ikoner og et let men robust design. Tabletten har fire højtalere med surround sound, som gør den idéel til at se TV-programmer og film på. Med Doro’s patenterede userinterface, EVA, er tabletten yderst enkel at benytte. EVA står for ”Enkel, Venlig og for Alle”.
Doro’s danske salgschef, Michael Fahlén er glad for at kunne tilbyde de to nye produkter til seniorsegmentet:
”Vi har skabt de to nye produkter af flere årsager. For det første skal det være muligt for alle seniorer at få en tech-oplevelse, der ikke er overvældende, men brugervenlig og funktionel. For det andet har vi en ambition om, at de nye produkter kan være med til at inspirere de ældre til at få det bedste ud af deres hverdag. Vi har specialdesignet produkterne, så de kan give et løft, både når de går en tur, når de søger på internettet, eller når de er i kontakt med deres familie. Samtidig er vi glade for at kunne tilbyde nye produkter til seniorer og deres familier, som kan give en ekstra tryghed i dagligdagen.”
De vigtigste funktioner i Doro Watch:
-       Stor skærm på 1,28"
-       Tracker af skridt, puls, søvn og motion
-       Partnerapp tilgængelig på Android og iOS
-       Tryghedsknap, som kan kobles til Doro 8110 smartphone
-       Lang batteriholdbarhed på 4-6 dage
-       Tre farver: Grøn, lyserød og sort
Vejledende salgspris for Doro Watch: 1099 DKK
De vigtigste funktioner i Doro Tablet:
-       TeamViewer fjernsupport-app forudinstalleret for at give pårørende adgang til indstillinger eksternt
-       Fire højttalere med surround sound
-       Bagkamera 8MP + frontkamera 5MP kameraer
-       6000mAh batteri til at understøtte timers daglig brug
-       Bærbar, ergonomisk holder inkluderet som standard
Vejledende salgspris for Doro Tablet: 2499 DKK
Kontakt for mere information:
Michael Fahlén, Sales Manager Doro Denmark
Caroline Cecilie Olesen, PR Manager
Doro AB er en teknologivirksomhed, der udvikler services og produkter til seniorer. Doro’s brede portefølje af produkter og tjenester hjælper med at forbinde generationer digitalt og skaber et trygt og uafhængigt liv i og uden for hjemmet. Doro AB er en svensk virksomhed med hovedsæde i Malmø og er europæisk markedsleder inden for mobiltelefoner til seniorer. Selskabet er noteret på Nasdaq Stockholm og har salgsaktiviteter i 27 lande. I 2021 havde Doro Consumer 116 ansatte, og nettoomsætningen udgjorde SEK 1.039,6 millioner. (102 mio. EUR). Læs mere på www.doro.com/
Følg pressemeddelelser fra Doro
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Doro
Ny Doro 8110 – endnu mere brugervenlighed med Doros nye smartphone til seniorer24.11.2021 11:04:40 CET | Pressemeddelelse
Doro er klar med den næste generation af smartphone til seniorer, Doro 8110. Telefonen er udviklet særligt til seniorers behov med øget fokus på brugervenlighed, klar lyd, et tydeligt billede samt god ergonomi. Derudover er Doro 8110 udstyret med det brugervenlige EVA-interface og TeamViewer-tjenesten til fjernsupport fra familie og venner.
Doros private mobilassistent, EVA, er en succes.29.1.2021 09:00:00 CET | Pressemeddelelse
Mobilvirksomheden Doro, der er førende inden for smartphones til seniorer, fortsætter udviklingen af EVA, den personlige mobilassistent, der gør det nemt at udnytte smartphones funktioner optimalt. Forbrugerne har taget godt imod EVA, og det motiverer Doro til at forsætte udviklingen.
Det svenske mobilfirma, Doro, donerer mobiltelefoner til isolerede danske ældre12.5.2020 09:06:48 CEST | Pressemeddelelse
I takt med spredning af Coronavirus er social isolation og ufrivillig ensomhed blevet et faktum for mange ældre. For at modvirke dette og lette kontakten med familie og venner, donerer den seniorfokuserede teknologi-virksomhed, Doro, i nyt samarbejde med teleselskabet OiSTER og hjælpeorganisationen Dansk Folkehjælp, mobiltelefoner til udsatte ældre i risikogruppen.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022